Маңғыстаумұнайгеофизика

«Маңғыстаумұнайгеофизика»Маңғыстау энциклопедиясы, Алматы, 1997; – геофизикалық трест. 1966   жылдары  Бозащы және Маңғыстаудың мұнай-газ кәсіпшіліктерінде барлау, іздеу жұмыстарын күшейту үшін КСРО-ның Мұнай өнеркәсібі министрлігі құрамында құрылды. Кен орындарында тақташылардың мұнай беруін көтеру үшін перфорациялық жұмыстар, құбырларды кәсіптік-геохимиялық зерттеу, сейсмикалық барлау жұмыстарын орындады, мұнай кен орнын пайдалану және барлау жүргізгенге дейінгі физикалық жұмыстарды жүргізумен қамтамасыз етті. Трестің геофизикалық зерттеулерінің арқасында Маңғыстаудың триастық кешенінің мұнайлы екендігі дәлелденіп, бірнеше мұнай және газ кен орындары ашылды. 1993   жылы  трест облыста мұнай компанияларының тапсырысы бойынша сейсмикалық барлау жұмыстарын орындайтын «Маңғыстаумұнайгеофизика». акционерлік қоғамы АҚ болып қайта құрылды. 
Дереккөздер